da en da nl ca da da de es da da da da da da da da da da da da da da da da da da da da da es eo ca de de da da en da de de da da da da de da da da da da da da da da da da da da nl da en da da es nl da
Brostrækning ved Frederikssund skal have ny asfalt | Vejdirektoratet
11.8.2022 13:30:00 CEST | Vejdirektoratet
Torsdag den 18. august tager Vejdirektoratet hul på opgaven med at udskifte slidlaget på vejstrækningen, der fører fra Hornsherred til Kronprins Frederiks Bro ved Frederikssund. Arbejdet vil primært foregå i aften- og nattetimerne.
Dæmningen ved Kronprins Frederiks Bro skal have ny asfalt. Foto: Vejdirektoratet.
Nu går Vejdirektoratet i gang med at lægge ny asfalt på den vestlige dæmning, der fører til Kronprins Frederiks Bro, og som benyttes af trafikanter til at krydse Roskilde Fjord mellem den nordsjællandske halvø Hornsherred og Frederikssund.
Cykelstierne på strækningen har allerede fået nyt slidlag, så fodgængere og cyklister vil stadig kunne krydse vejstrækningen over Roskilde Fjord under arbejdet.
Asfaltarbejdet begynder med, at den gamle belægning bliver affræset, så man kan reparere den underliggende belægning. Herefter vil der blive lagt nyt asfaltslidlag og kørebaneafmærkning.
Resultatet bliver en mere jævn kørebane og en bedre køreoplevelse for trafikanterne.
Arbejdet kommer primært til at foregå i aften- og nattetimerne mellem kl. 18.00 og 06.00.
Mens arbejdet står på, vil Kronprins Frederiks Bro være spærret for bil- og motorcykeltrafik, og der vil blive etableret en skiltet omkørselsrute ad den nye Kronprinsesse Marys Bro.
Fodgængere og cyklister vil med forsigtighed kunne benytte sig af cykelsti og fortov.
I de perioder, hvor der ikke bliver udført arbejde, er der åbent for trafik i fuldt omfang. Det er for eksempel tilfældet hele lørdag den 20. august. Trafikanter vil periodevist skulle køre på fræset eller uafstribet overflade, og derfor vil der være nedsat hastighed på strækningen.
Da arbejdet er vejrafhængigt, kan det ske, at arbejdet må udskydes på grund af vejrforhold.
Vejdirektoratet beklager på forhånd de gener, som arbejdet måtte medføre for trafikanterne.
På Vejdirektoratets trafikkort kan man altid holde sig opdateret om den aktuelle situation på statsvejene og få viden om restriktioner for trafikken, konkrete vejarbejder og øvrige trafikmeldinger.
Læs mere på Trafikinfo.dk
Tlf:72 44 24 98fvl@vd.dk
Tlf:20 61 26 64
Tlf:51 83 33 93
Dæmningen ved Kronprins Frederiks Bro skal have ny asfalt. Foto: Vejdirektoratet.
Carsten Niebuhrs Gade 43, 5. sal
Følg pressemeddelelser fra Vejdirektoratet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Vejdirektoratet
Flere små entreprenører skal byde branchegiganter op til dans3.10.2022 06:40:00 CEST | Pressemeddelelse
Udbudsmaterialet til små og mellemstore entreprenørvirksomheder er blevet skåret ned til et minimum, så det nu er blevet nemmere for også mindre leverandører over hele landet at byde ind på Vejdirektoratets anlægsopgaver.
Så meget sparer man ved at køre sammen30.9.2022 11:51:18 CEST | Pressemeddelelse
Når man kører sammen, kan man spare udgifter til benzin, få biler væk fra vejene og skåne klimaet. Men hvor mange penge kan man egentlig putte i lommen? Det kan Vejdirektoratets ”samkørselsberegner” svare på. Beregneren er en del af kampagnen for samkørsel ”Hvorfor ikk’ følges, når vi skal samme vej”.
Vi beskytter Siøsundbroen mod vand og fugt30.9.2022 08:53:34 CEST | Pressemeddelelse
Vejdirektoratet reparerer i de kommende uger Siøsundbroen for at beskytte den mod fugt og for at forlænge broens levetid. Det vil påvirke trafikken i aften– og nattetimerne.
Nu bliver de første store ladeparker opført29.9.2022 15:20:41 CEST | Pressemeddelelse
Vejdirektoratet har i dag taget hul på opgaven med at opføre ladeparker på rastepladserne langs de danske motorveje. I perioden fra 2022 til 2027 er der planer om at etablere cirka 600 ladepunkter på statsvejnettet.
Ny cykelsti skal sikre tryghed for cyklisterne hele vejen mellem Kibæk og Herning28.9.2022 13:13:12 CEST | Nyhed
Til næste sommer bliver det muligt at komme hele vejen fra Kibæk til Herning – og omvendt – på cykel. Vejdirektoratet er netop startet på anlægsarbejdet til en ny, dobbeltrettet cykelsti, der skal løbe langs Vardevej mellem Studsgård og Velhustedvej.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022